În timpul înmormântării lui Alexei Navalnîi, coloana sonoră a filmului "Terminator 2: Ziua Judecăţii" a sunat în cimitirul Borisovo. Lungmetrajul lui James Cameron, lansat în 1991, a fost favoritul adversarului rus, potrivit purtătorului său de cuvânt, Kira Iarmich.
Coloana sonoră a filmului "Terminator 2", care evocă în special teme precum liberul arbitru sau rezistenţa împotriva ordinii stabilite, a fost compusă de Brad Fiedel, cel care a compus şi muzica primului film.
Cântecul "My Way", cântat de Frank Sinatra, s-a auzit, de asemenea, la înmormântarea celui mai de temut adversar al președintelui rus Vladimir Putin. Piese care au o anumită rezonanţă cu luptele purtate de Alexei Navalnîi împotriva puterii de la Kremlin.
Reamintim că mii de susţinători s-au adunat vineri pentru a-i aduce un omagiu fostului activist anticorupţie, care a murit în urmă cu două săptămâni într-un centru penitenciar din Arctica şi în împrejurări care încă ridică semne de întrebare.
Cel puţin 45 de persoane au fost arestate în marginea mitingurilor în sprijinul bărbatului care l-a sfidat de mai multe ori pe Vladimir Putin, acuzat de ţările occidentale că este responsabil pentru moartea sa.